text: Vaskehal nedbrændt
  10 februar 2012 kl. 07.29
  Et forsøg på at optø nogle frosne vandrør med en varmeblæser endte i går aftes med en udbrændt vaskehal på Hjulmagervej ved Vejle.
  Meldingen kom klokken 21.45 og brandvæsenet kunne kort efter konstatere, at vaskehallen ikke stod til at redde. Ved vaskehallen stod også en bil og en motorcykel som udbrændte.
  Ejeren havde tændt en varmeblæser for at opvarme nogle frosne vandrør der havde sat vaskehallen ud af drift.
  
  Fare for gaseksplosion
  Der befandt sig også to gasflasker ved vaskehallen, som brandvæsenet hurtigt fik kølet ned, så der ikke var eksplosionsfare. Ingen personer kom til skade.
  